I. Johdanto

Vuonna 2015 Euroopan unioni antoi 9. kesäkuuta Euroopan parlamentin ja neuvoston asetuksen (EU) 2015/936 muiden kuin kahdenvälisten sopimusten, pöytäkirjojen tai muiden järjestelyjen taikka muiden unionin erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä, jäljempänä ’EU-asetus’.

EU-asetus on uudelleenlaadittu säädös muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetusta neuvoston asetuksesta (EY) N:o 517/94, jota on muutettu useaan kertaan. Uudelleenlaaditussa asetuksessa vahvistetaan säännökset muutamista kolmansista maista peräisin olevia tekstiilituotteita koskeville valvonta- ja suojatoimenpiteille sekä säännökset Korean demokraattisesta kansantasavallasta peräisin olevien tiettyjen tekstiilituotteiden vuosittaisille määrällisille rajoituksille. Komission täytäntöönpanoasetus tekstiilikiintiöiden hallinnointia ja jakamista koskevien sääntöjen vahvistamisesta annetaan kunkin kalenterivuoden lopussa.

YK:n turvallisuusneuvosto hyväksyi Korean demokraattisen kansantasavallan ydinkokeiden johdosta 11. syyskuuta 2017 päätöslauselman 2375 (2017), joka on saatettu osaksi EU-lainsäädäntöä. Kyseisten muutosten hyväksymisen jälkeen Korean demokraattista kansantasavaltaa koskevista rajoittavista toimenpiteistä ja asetuksen (EY) N:o 329/2007 kumoamisesta 30 päivänä elokuuta 2017 annetun neuvoston asetuksen (EU) 2017/1509, sellaisena kuin se on muutettuna Korean demokraattiseen kansantasavaltaan kohdistuvista rajoittavista toimenpiteistä annetun asetuksen (EU) 2017/1509 muuttamisesta 10 päivänä lokakuuta 2017 annetulla neuvoston asetuksella (EU) 2017/1836, 16 h artiklassa todetaan seuraavaa: ”.” Niin kauan kuin tämä jatkuu, EU-asetuksen asianomaisia säännöksiä ei sovelleta.

II. Oikeusperusta

Kesäkuun 9 päivänä 2015 annetun Euroopan parlamentin ja neuvoston asetuksen (EU) 2015/936 31 artiklan 2 kohdan mukaisesti komissio laatii siirrettyä säädösvaltaa koskevan kertomuksen neuvostolle ja Euroopan parlamentille.

III. Siirretyn säädösvallan käyttäminen

EU-asetuksessa siirretään komissiolle valta panna täytäntöön joitakin mainitun asetuksen säännöksiä erityisesti siltä osin kuin on kyse

–EU-asetuksen liitteessä IV lueteltujen tekstiilituotteiden, jotka ovat peräisin luettelossa mainituista kolmansista maista, vuosittaisen määrällisen rajoituksen vahvistamisesta;

–EU-asetuksen liitteiden III ja IV mukauttamisesta, jos havaitaan ongelmia niiden toimivuudessa;

–EU-asetuksen liitteiden muuttamisesta muuttamalla tuontimenettelyä siten, että kyseisen tuotteen luovutus vapaaseen liikkeeseen edellyttää rajoituksia noudattaen myönnetyn tuontiluvan esittämistä;

–EU-asetuksen liitteiden muuttamisesta, jotta voidaan ottaa huomioon kolmansien maiden kanssa tehtävien sopimusten tai järjestelyjen tekeminen, muuttaminen tai päättyminen taikka tilastoja, tullimenettelyjä tai yhteisiä tuontimenettelyjä koskevien unionin sääntöjen muutokset.

Komissio on antanut vain yhden delegoidun säädöksen 20. helmikuuta 2014 jälkeen: Komission delegoitu asetus (EU) 2018/173, annettu 29 päivänä marraskuuta 2017, Euroopan parlamentin ja neuvoston asetuksen (EU) 2015/936 muuttamisesta kyseisen asetuksen liitteessä I lueteltujen yhdistetyn nimikkeistön koodien saattamiseksi ajan tasalle. Tämä delegoitu asetus annettiin, jotta voitiin saattaa EU-asetus teknisesti yhdenmukaiseksi tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 6 päivänä lokakuuta 2016 annetun komission täytäntöönpanoasetuksen (EU) 2016/1821 kanssa. Tämä tekninen mukautus ei aiheuttanut olennaisia muutoksia.

IV. Päätelmät

Komissio pyytää Euroopan parlamenttia ja neuvostoa ottamaan huomioon tämän kertomuksen, joka liittyy EU-asetuksella komissiolle siirrettyjen valtuuksien asianmukaiseen käyttämiseen.